«Sunnhordland» har flere betydninger.
Distrikter i Vestland:██ Nordfjord

██ Sunnfjord

██ Indre Sogn

██ Ytre Sogn

██ Nordhordland

██ Midthordland

██ Sunnhordland

██ Hardanger

██ Voss

Mosterhamn på Bømlo. Her skal kongen Olav den hellige ha holdt Mostratinget i året 1024, som innførte den første kristenretten i Norge. Fra Moster kom også Tora Mosterstong, en av Harald Hårfagres friller og mor til kongen Håkon den gode.
Moster gamle kirke er en av de eldste kirkene i Norge, en steinkirke fra 1100-tallet. Ifølge Snorre Sturlason skal kongen Olav Tryggvason ha fått oppført en kirke på stedet allerede i året 985. Foran kirken er det reist tre minnesteiner.
Halsnøy i Kvinnherad kommune.
Halsnøy kloster ble grunnlagt av jarlen Erling Skakke i 1163/1164, da hans sønn Magnus Erlingsson ble kronet til Norges konge. Det var ett av de rikeste klostrene landet, og ble etter reformasjonen organisert som et eget len. Klostertunet er i dag en del av Sunnhordland museum.
Rosendal i Kvinnherad.
Baroniet Rosendal var Norges eneste baroni, opprettet i 1678. Her med den berømte rosehagen. Anlegget er i dag museum.
Kvinnherad kirke i Rosendal er en langkirke i stein fra 1250.
Fitjar på Stord var en av Harald Hårfagres og hans etterfølgeres mest kjente kongsgårder. Stedet forbindes med slaget ved Fitjar i 961.
På verftet Kværner Stord AS i regionsenteret Leirvik bygges det blant annet olje- og gassplattformer.
Knut Arild Hareide (KrF) fra Bømlo ble tildelt stortingsmandat nr. 12 for Hordaland. Hareide er parlamentarisk leder for KrF og medlem av Stortingets utenriks- og forsvarskomité. Han har tidligere vært partileder for KrF og statssekretær i Finansdepartementet, miljøvernminister, leder for Stortingets transport- og kommunikasjonskomité og leder for Stortingets 22. juli-komité.
**Sunnhordland** er et distrikt i den sørvestlige delen av Vestland fylke, som i dag omfatter de syv kommunene Bømlo, Etne, Fitjar, Kvinnherad, Stord, Sveio og Tysnes. Sunnhordland har 59 167 innbyggere (1. januar 2015) og et samlet areal på 2 860 km². Det utgjør 11,6 % av folkemengden og 18,5 % av arealet i Hordaland fylke. Befolkningsveksten fra 1. januar 2014 til 1. januar 2015 var på 487 innbyggere som utgjør en vekst på 0,8 %. Landsgjennomsnittet var 1,1 %, gjennomsnittet for Hordaland samlet 1,2 %. 50 % av arealet er fjellområder som ligger høyere enn 300 meter over havet. Regionsenteret er byen Stord (tettstedsnavn: Leirvik).

Folk fra Sunnhordland kalles *sunnhordlendinger* og snakker *sunnhordlandsmål*. Sunnhordlandsbunaden kommer fra distriktet. Lokalavisen Sunnhordland utgis i Leirvik og dekker hovedsakelig kommunene Bømlo, Fitjar, Kvinnherad, Stord og Tysnes.

Historie
--------

Begrepet *Sunnhordland* skriver seg fra middelalderens *Søndhordlen* som omfattet kyst- og fjordstrøkene i Hordaland mellom fylkesgrensen mot Rogaland i syd, Korsfjorden i nord og Straumastein innover i Hardangerfjorden øst. Austevoll, Fusa, Os, Samnanger, Strandebarm og Ølen er kommuner som tidligere var en del av Sunnhordland i tillegg til de nåværende (Ølen til 2002, Strandebarm til 1964, de øvrige til 1857). Distriktet inngikk fra 1595 i Søndhordland og Hardanger fogderi, fra 1857 i Søndhordland fogderi, for detaljert historikk se disse.

Viktige historiske steder i distriktet er Mosterhamn (Mostratinget), Halsnøy kloster, Onarheim (Olavsgildet), Baroniet Rosendal og høvdingsetene Fitjar og Stødle.

### Kommunehistorikk

I 1838 ble Sunnhordland inndelt i kommunene Skånevik, Etne, Finnås, Stord, Fjelberg, Eid, Kvinnherad og Tysnes. I 1855 ble Eid innlemmet i Fjelberg kommune. I 1860 ble Fitjar kommune utskilt fra Stord. I 1861 ble Sveio kommune utskilt fra Finnås. I 1868 ble Valestrand kommune utskilt fra Stord. I 1901 ble Vikebygd kommune utskilt fra Sveio. I 1916 ble Ølen kommune utskilt fra Fjelberg, og Finnås ble delt opp i kommunene Bømlo, Moster og Bremnes. (Kilde: Brøgger, Waldemar: Norge. Geografisk leksikon. Cappelen, 1963).

I 1964 ble deler av Fitjar overført til Austevoll og Bømlo, og Bømlo ble slått sammen med Moster og Bremnes. Sveio ble utvidet med Valestrand og deler av Vikebygd, mens resten av Vikebygd ble innlemmet i Ølen. Etne ble utvidet med deler av Skånevik, og resterende Skånevik ble sammen med Fjelberg kommune og mesteparten av Varaldsøy kommune innlemmet i Kvinnherad. I 2002 ble Ølen kommune overført til Rogaland fylke, og i 2006 ble denne innlemmet i Vindafjord kommune.

Kommuner
--------

Sunnhordland er inndelt i 7 kommuner:



| Nummer | Kart | Våpen | Navn | Adm.senter | Folketall | Areal | Målform |
| --- | --- | --- | --- | --- | --- | --- | --- |
| 4611 | Etne kommuneEtne kommune | Etnes kommunevåpen | Etne | Etnesjøen | 4 072 | 735,27 | Nynorsk |
| 4612 | Sveio kommuneSveio kommune | Sveios kommunevåpen | Sveio | Sveio | 5 742 | 246,14 | Nynorsk |
| 4613 | Bømlo kommuneBømlo kommune | Bømlos kommunevåpen | Bømlo | Svortland | 12 268 | 246,57 | Nynorsk |
| 4614 | Stord kommuneStord kommune | Stords kommunevåpen | Stord | Leirvik | 19 287 | 143,69 | Nynorsk |
| 4615 | Fitjar kommuneFitjar kommune | Fitjars kommunevåpen | Fitjar | Fitjar | 3 203 | 142,44 | Nynorsk |
| 4616 | Tysnes kommuneTysnes kommune | Tysnes' kommunevåpen | Tysnes | Uggdal | 2 922 | 255,12 | Nynorsk |
| 4617 | Kvinnherad kommuneKvinnherad kommune | Kvinnherads kommunevåpen | Kvinnherad | Rosendal | 13 089 | 1 090,72 | Nynorsk |

Administrative inndelinger
--------------------------

* Distriktet utgjorde sammen med forhenværende Strandebarm og Ølen herreder det tidligere fogderiet Søndhordland fogderi.
* Kommunene er sammen med Austevoll tilsluttet regionrådet Samarbeidsrådet for Sunnhordland.
* Distriktet utgjør virkeområdet for Sunnhordland prosti under Bjørgvin bispedømme i Den norske kirke.
* Distriktet utgjør domsmyndighetsområdet til Sunnhordland tingrett, Etne tilhører Haugaland tingrett, begge i Gulating lagdømme.
* Distriktet hører til Helse Fonna helseforetak i den statlige helseregionen Helse Vest.
* Kvinnherad og Tysnes hører til Vest politidistrikt, Etne, Sveio, Bømlo, Stord og Fitjar til Sør-Vest politidistrikt.

Befolkningsutvikling
--------------------

Tabellen viser befolkningsutviklingen i Sunnhordland i årene 1769-2001 basert på kommunegrensene i 2002.

| Kommuner | 1769 | 1801 | 1855 | 1900 | 1950 | 2001 |
| --- | --- | --- | --- | --- | --- | --- |
| Bømlo | 1 503 | 1 939 | 4 203 | 5 091 | 7 907 | 10 890 |
| Etne | 1 668 | 2 406 | 4 238 | 3 704 | 4 086 | 3 974 |
| Fitjar | 718 | 874 | 1 574 | 1 737 | 2 224 | 2 926 |
| Kvinnherad | 3 792 | 4 576 | 8 240 | 8 596 | 9 597 | 13 134 |
| Stord | 803 | 979 | 1 780 | 2 335 | 5 571 | 16 181 |
| Sveio | 1 357 | 1 720 | 3 552 | 3 528 | 3 730 | 4 681 |
| Tysnes | 2 004 | 2 367 | 4 110 | 4 603 | 3 869 | 2 843 |
| Ølen | 878 | 1 124 | 2 386 | 2 248 | 2 748 | 3 334 |
|
| **Sunnhordland** | 12 723 | 15 985 | 30 083 | 31 842 | 39 732 | 57 963 |
|

Tettsteder
----------

Tettsteder i Sunnhordland, rangert etter innbyggertall 1. januar 2023 (kommune i parentes):

* Leirvik – 14 507 (Stord)
* Sagvåg – 3 454 (Stord)
* Svortland – 3 111 (Bømlo)
* Sunde/Valen – 2 315 (Kvinnherad)
* Husnes – 2 243 (Kvinnherad)
* Fitjar – 1 796 (Fitjar)
* Sveio – 1 520 (Sveio)
* Mosterhamn – 1 386 (Bømlo)
* Etnesjøen – 1 325 (Etne)
* Rubbestadneset – 1 307 (Bømlo)
* Rosendal – 831 (Kvinnherad)
* Langevåg – 751 (Bømlo)
* Uskedal – 746 (Kvinnherad)
* Våge – 862 (Tysnes)
* Skånevik – 543 (Etne)
* Sæbøvik – 529 (Kvinnherad)
* Herøysund – 534 (Kvinnherad)
* Dimmelsvik – 462 (Kvinnherad)
* Steinvåg – 444 (Bømlo)
* Eidsvik – 467 (Kvinnherad)
* Foldrøy – 378 (Bømlo)
* Seimsfoss – 330 (Kvinnherad)
* Rophus – 389 (Sveio)
* Uggdalseidet – 296 (Tysnes)

### Byer

Stord fikk bystatus av kommunen i 1997.

Politikk
--------

### Stortingsvalgene 1906-1918

Sunnhordland var delt i to enkeltmannskretser, Ytre Søndhordland og Indre Søndhordland.

Samfunnsinstitusjoner
---------------------

I Leirvik på Stord ligger Sunnhordland tingrett, Stord sjukehus (somatisk), Høgskolen Stord/Haugesund  og Stord vidaregåande skule. Andre videregående skoler i regionen er Bømlo, Etne, Fitjar, Kvinnherad og Rubbestadnes. Sunnhordland folkehøgskule ligger på Halsnøy i Kvinnherad, ved Halsnøy kloster. På Valen i Kvinnherad ligger Valen sjukehus (psykiatrisk). Lokalavisen Sunnhordland utgis i Leirvik, Kvinnheringen i Husnes, Bømlo-nytt i Svortland. Stord Lufthamn Sørstokken på Stord er lokal flyplass. Sunnhordland museum forvalter viktige kulturminner i regionen. Baroniet Rosendal er i dag også museum.

Referanser
----------

1. ↑  Statistisk sentralbyrå: Kvartalsvise befolkningsendringer 1. januar 2015
2. ↑  Statistisk sentralbyrå. «Kommunekatalog gjeldende fra 1. januar 2008». Arkivert fra originalen 19. mars 2008. Besøkt 16. januar 2008.
3. ↑  Statistisk sentralbyrå (1. januar 2024). «Kvartalsvise befolkningsendringer».
4. ↑  Statens kartverk (1. januar 2014). «Arealstatistikk for 2014» (PDF). Arkivert fra originalen (PDF) 9. april 2014. Besøkt 8. april 2014.  *Kolonne 4: Totalt areal: fastland og øyer: km²*
5. ↑  Lovdata. «Målvedtak i kommunar og fylkeskommunar». Besøkt 16. januar 2008.
6. ↑  SSB: Folke- og boligtellingen 2001. Kommune-, bydels- og fylkeshefter.
7. ↑  «Tettsteders befolkning og areal». Statistisk sentralbyrå. 12. desember 2023. Besøkt 12. desember 2023.

Eksterne lenker
---------------

* Turforslag til Sunnhordland på DNT og NRKs nettsted ut.no
* Visit Sunnhordland
* Samarbeidsrådet for Sunnhordland
* Sunnhordland (avis)

| * v
* d
* r
Distrikter i Norge |
| --- |
| 
* Indre Østfold
* Ytre Østfold
* Follo
* Romerike
* Asker og Bærum
* Oslo
* Glåmdalen
* Hedmarken
* Østerdalen
* Gudbrandsdalen
* Valdres
* Vestoppland
* Ringerike
* Midt-Buskerud
* Hallingdal
* Numedal
* Drammensregionen
* Vestfold
* Grenland
* Vestmar
* Aust-Telemark
* Vest-Telemark
* Østre Agder
* Setesdal
* Kristiansandregionen
* Lindesnesregionen
* Lister
* Dalane
* Jæren
* Ryfylke
* Haugalandet
* Sunnhordland
* Hardanger
* Midthordland
* Bergen
* Nordhordland
* Voss
* Sogn
* Fjordane
* Sunnmøre
* Romsdal
* Nordmøre
* Fosen
* Orkladalen
* Gauldalen
* Trondheim
* Stjørdalen
* Innherred
* Namdalen
* Helgeland
* Salten
* Ofoten
* Lofoten
* Vesterålen
* Sør- og Midt-Troms
* Nord-Troms
* Vest-Finnmark
* Øst-Finnmark

 |

|  |  |
| --- | --- |
| Oppslagsverk/autoritetsdata | Store norske leksikon
 |